L 45/1458
DA
Den Europæiske Unions Tidende
24.2.2022
KOMMISSIONEN PILOTPROJEKTER
KAPITEL PP 07 — INVESTERING I MENNESKER, SOCIAL SAMHØRIGHED OG VÆRDIER (fortsat) PP 07 21
(fortsat)
PP 07 21 04
(fortsat) Anmærkninger
Denne bevilling skal dække forpligtelser fra tidligere år, som endnu ikke er afsluttet, og som vedrører pilotprojektet.
Videnskabelig dokumentation fra hele verden viser, at ensomhed, fraværet af støttenetværk eller kommunikationsfær­ digheder har sundhedsmæssige (fysiske og mentale) og sociale konsekvenser for den enkelte samt en økonomisk indvirkning på befolkningens arbejdsevne og på samhørigheden i samfundet.
Ensomhed giver mange symptomer (f. eks. depression), der undertiden behandles medicinsk, mens de dybereliggende årsager til problemet ikke bliver løst.
Virkningerne af ensomhed er blevet udstillet i stor målestok under covid-19-krisen og har vist de negative virkninger af isolation for social samhørighed og mental sundhed.
Virkningerne af ensomhed og covid-19 vil få stor betydning for den europæiske demografi, ikke kun hvad angår sundhed og social samhørighed, men også for økonomien i form af produktivitet.
I en verden i hastig forandring, hvor der ofte er mere virtuel end fysisk kontakt, især i perioder med nedlukning, selvisolering eller karantæne, med aldrende og kulturelt mangfoldige befolkninger og med komplekse krav til arbejdstagernes kompetencer, føler et stigende antal mennesker sig ladt i stikken.
Individualiteten i samfundet glider over i isolation og kulminerer i ensomhed.
I de få lande, hvor der blev gennemført undersøgelser af ensomhed før covid-19-krisen, angiver ca. 80 % af befolkningen, at de somme tider føler sig ensomme, og en konstant andel på 10-13 % føler sig permanent ensomme.
Ikke kun de ældre, men især den unge befolkning, er dybt berørt, og de højeste tal findes blandt unge teenagere.
På nuværende tidspunkt anvender de få eksisterende undersøgelser forskellige kriterier, forskellige aldersgrupper og definitioner.
På EU-plan har der været flere mindre initiativer: — det politiske oplæg om »Ensomhed — en ulige fordelt byrde i Europa«, hvori der fremlægges dokumentation og data om emnet — projektet »VulnerABLE« havde til formål at opnå en bedre forståelse af, hvordan man bedst kan forbedre sundheden for mennesker, der lever i sårbare og isolerede situationer, identificere og anbefale evidensbaserede politiske strategier og øge bevidstheden om resultaterne og støtte kapacitetsopbygning i medlemsstaterne — et peer review med deltagelse af flere medlemsstater med fokus på projekter, foranstaltninger og strategier til bekæmpelse af social isolation, ensomhed og social udstødelse i alderdommen, som fandt sted i Tyskland i september 2019 — den europæiske undersøgelse af livskvalitet, der indeholder oplysninger om ensomhed, bl.a. den kommende rapport »Living, working and COVID-19«.
Selv om disse aktiviteter giver forskellige og delvise perspektiver på ensomhed, er det klart, at der er behov for en omfattende undersøgelse med sammenlignelige data for at få et mere fyldestgørende indblik, så man kan finde effektive og bæredygtige løsninger med inddragelse af interessenter.
Undersøgelsen bør derfor give ny merværdi og samtidig undgå overlapning.
Ensomhed og dens varige indvirkning på social udstødelse og mentale sundhedsproblemer forekommer i alle aldersog kønsgrupper.
Men i de fleste lande rammer ensomhed mænd hårdere, og alligevel foreligger der kun få data.
Tilsyneladende er kløften mellem øst og vest og nord og syd også afspejlet i kønsforskellene, idet det fortrinsvis er kvinder, der beretter om ensomhed i Østeuropa, mens flere mænd ser ud til at lide af ensomhed i Vesteuropa.